Document ID: 32004D0893

KOMISIJAS LĒMUMS
(2004. gada 20. decembris),
ar ko paredz dažu Secale cereale sugu sēklu pagaidu tirdzniecību, kas neatbilst Padomes Direktīvas 66/402/EEK prasībām
(izziņots ar dokumenta numuru K(2004) 5027)
(Dokuments attiecas uz EEZ)
(2004/893/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (1), un jo īpaši tās 17. pantu,
tā kā:
(1)
Latvijā to rudzu (Secale cereale) ziemas šķirņu pieejamo sēklu daudzums, kas piemērots valsts klimatiskajiem apstākļiem un atbilst Direktīvas 66/402/EEK prasībām par dīgtspēju attiecībā uz kaitīga organisma Claviceps purpurea klātbūtni, ir nepietiekošs un tādēļ neatbilst dalībvalsts vajadzībām.
(2)
Nav iespējams pietiekami apmierināt pieprasījumu pēc šīs sugas sēklām ar tādām sēklām no citām dalībvalstīm vai trešām valstīm, kas atbilst visām Direktīvā 66/402/EEK noteiktajām prasībām.
(3)
Tādēļ Latvijai laikposmā, kas beidzas 2004. gada 30. novembrī, jābūt pilnvarotai šīs sugas sēklas pārdot ar mazāk stingrām prasībām.
(4)
Turklāt neatkarīgi no tā, vai sēklas ievāktas dalībvalstī vai trešā valstī, saskaņā ar Padomes 2002. gada 16. decembra Lēmumu 2003/17/EK par tādu lauka apskašu atbilstību, ko veic attiecībā uz sēklu ražošanai paredzētiem augiem trešās valstīs un par trešās valstīs ražotu sēklu līdzvērtīgumu (2), citas dalībvalstis var piegādāt Latvijai šīs sugas sēklas un tām jābūt pilnvarotām veikt šādu sēklu tirdzniecību.
(5)
Ir lietderīgi, lai Latvija darbotos kā koordinators un nodrošinātu, ka kopējais sēklu daudzums, kas atļauts saskaņā šo lēmumu, nepārsniedz maksimālo apjomu, kas norādīts šajā lēmumā.
(6)
Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠĀDU LĒMUMU.
1. pants
Tādu ziemas rudzu sēklu tirdzniecība Kopienā, kas neatbilst prasībām par minimālo dīgtspēju, kas ir izklāstītas Direktīvā 66/402/EEK attiecībā uz kaitīga organisma Claviceps purpurea klātbūtni, atļauta laikposmā, kas beidzas 2004. gada 30. novembrī, saskaņā ar noteikumiem, kas izklāstīti šā lēmuma pielikumā un, ievērojot šādus nosacījumus:
a)
Claviceps purpurea maksimālais sclerotia vai sclerotia fragmentu skaits, kas 500 gramu “bāzes sēklas” vai “sertificētas sēklas” kategorijas paraugā, ir 15;
b)
oficiāla etiķete norāda sclerotia vai sclerotia fragmentu skaitu Claviceps purpurea kas noteikta oficiālā pārbaudē, kas veikta atbilstoši Direktīvas 66/402/EEK 2. panta 1. punkta e apakšpunkta d daļai;
c)
saskaņā ar šā lēmuma 2. pantu sēklām vispirms jābūt laistām tirgū.
2. pants
Katrs sēklu piegādātājs, kas vēlas laist tirgū 1. pantā minētās sēklas, vēršas pie dalībvalsts, kurā tas ir reģistrēts.
Attiecīgā dalībvalsts atļauj piegādātājam laist tirgū šīs sēklas, ja vien:
a)
nav pietiekamu pierādījumu, lai apstrīdētu piegādātāja spējas laist tirgū to sēklu daudzumu, ko viņš norādījis atļaujas pieteikumā; vai
b)
kopējais daudzums, ko atļauts realizēt saskaņā ar minēto atkāpi, nepārsniedz maksimālo apjomu, kas noteikts pielikumā.
3. pants
Dalībvalstis cita citai administratīvi palīdz piemērot šo lēmumu.
Latvija darbojas kā koordinējošā dalībvalsts, lai nodrošinātu, ka kopējais atļautais daudzums nepārsniedz pielikumā paredzēto maksimālo daudzumu.
Jebkura dalībvalsts, saņemot pieteikumu saskaņā ar 2. pantu, nekavējoties paziņo koordinējošai dalībvalstij par pieteikumā noteikto apjomu. Koordinējošā dalībvalsts nekavējoties informē paziņotāju dalībvalsti, vai atļaujas dēļ nav pārsniegts maksimālais daudzums.
4. pants
Dalībvalstis nekavējoties informē Komisiju un citas dalībvalstis par daudzumiem, par kuriem tās ir izsniegušas tirdzniecības atļaujas saskaņā ar šo lēmumu.
5. pants
Šis lēmums ir adresēts dalībvalstīm.
Briselē, 2004. gada 20. decembrī

Labels: 3
17
15
6